
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2377 

14 Δεκεμβρίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μεταβίβαση του δικαιώματος να υπογράφουν «Με 
εντολή Υπουργού» στο Γ ενικό Γ ραμματέα Δημό¬ 
σιας Τάξης - Εσωτερικών και σε υπηρεσιακά όρ¬ 
γανα του Πυροσβεστικού Σώματος. 1 

Ανάθεση αρμοδιοτήτων στους Αντιπροέδρους και τη 
Γενική Διευθύντρια του Διοικητικού Συμβουλίου 
του Οργανισμού Πληρωμών και Ελέγχου Κοινο¬ 
τικών Ενισχύσεων Προσανατολισμού και Εγγυή¬ 


σεων (Ο.Π.Ε.Κ.Ε.Π.Ε.) - Ν.Π.Ι.Δ. 2 

Απόκτηση Ελληνικής Ιθαγένειας της ομογενούς από 
τη Μολδαβία ΜΑΒΘΑΒΙΝΤ ΜΑΒΙΑ του ΘΗΕΟΒΘΗΕΙ 

(ΜΑΡΓΚΑΡΙΝΤ ΜΑΡΙΑ του ΓΕΩΡΓΙΟΥ). 3 

Απόκτηση Ελληνικής Ιθαγένειας της ομογενούς από 
τη Γεωργία δΡΙΒΟνΑ ΟΚ3ΑΝΑ του νΕΑϋΙΜΙΒ 

(ΣΠΥΡΟΒΑ ΟΞΑΝΑ του ΒΛΑΔΙΜΗΡΟΥ). 4 

Χορήγηση άδειας άσκησης επαγγέλματος Κοινωνι¬ 
κού Λειτουργού κατηγορίας ΤΕ στην Αγγουρίδη 
Αμαλία του Γεωργίου και της Μαρίας. 5 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. 23566/8.8.2007 
απόφαση του Γ ενικού Γ ραμματέα Περιφέρειας Κε¬ 


ντρικής Μακεδονίας. 6 

ΑΠΟΦΑΣΕΙ Σ 

Αριθμ. 59092 οικ. Φ.109.1 (1) 


Μεταβίβαση του δικαιώματος να υπογράφουν «Με εντο¬ 
λή Υπουργού» στο Γενικό Γραμματέα Δημόσιας Τά¬ 
ξης - Εσωτερικών και σε υπηρεσιακά όργανα του 
Πυροσβεστικού Σώματος. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις: 

α. Του άρθρου 41 παρ.ΐδ και 54 του π.δ. 63/2005 «Κω¬ 
δικοποίηση της νομοθεσίας για την Κυβέρνηση και Κυ¬ 
βερνητικά όργανα» (Α' 98). 

β. Του άρθρου 28 παρ. 1 του ν. 2800/2000 «Αναδι¬ 
άρθρωση Υπηρεσιών Υπουργείου Δημόσιας Τάξης, 


σύσταση Αρχηγείου Ελληνικής Αστυνομίας και άλλες 
διατάξεις» (Α' 41). 

γ. Του ν. 3511/2006 «Αναδιοργάνωση του Πυροσβεστι¬ 
κού Σώματος, αναβάθμιση της αποστολής του και άλλες 
διατάξεις» (Α' 258). 

δ. Του άρθρου 1 του π.δ. 205/2007 «Συγχώνευση Υπουρ¬ 
γείων» (Α'231). 

ε. Της υπ’ αριθμ. 236/19.9.2007 «Κατάργηση θέσεων 
υφυπουργών που είχαν συσταθεί στο Υπουργείο Δημό¬ 
σιας Τάξης και σύσταση θέσης υφυπουργού στο Υπουρ¬ 
γείο Εσωτερικών». (Β'1927). 

στ. Της υπ’ αριθμ. 7004/3/44/8.10.2007 κοινής απόφασης 
Πρωθυπουργού και Υπουργού Εσωτερικών «Ανάθεση αρ¬ 
μοδιοτήτων στον Υφυπουργό Εσωτερικών Παναγιώτη 
Χηνοφώτη» (Β' 1974). 

2. Το γεγονός ότι με τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού. 

3. Την υφιστάμενη ανάγκη περιορισμού των υπογρα¬ 
φών στις διοικητικές πράξεις και λοιπά έγγραφα με 
σκοπό την απλούστευση και συντόμευση των διαδικα¬ 
σιών έκδοσής τους, αποφασίζουμε: 

Άρθρο 1 

Μεταβίβαση του δικαιώματος υπογραφής 
«Με εντολή Υπουργού» 

Μεταβιβάζουμε στο Γενικό Γραμματέα Δημόσιας 
Τάξης - Εσωτερικών, στον Αρχηγό και Υπαρχηγό του 
Πυροσβεστικού Σώματος (Π.Σ), στον Προϊστάμενο Επι¬ 
τελείου του Αρχηγείου Π.Σ., στους Προϊσταμένους των 
Κλάδων του Επιτελείου του Αρχηγείου Π.Σ., στους Διευ¬ 
θυντές των Διευθύνσεων των Κλάδων αυτού και στους 
Διοικητές Περιφερειακών Διοικήσεων Πυροσβεστικών 
Υπηρεσιών του Σώματος, το δικαίωμα να υπογράφουν 
«Με εντολή Υπουργού», διοικητικές πράξεις, αποφάσεις, 
έγγραφα, εντολές ή άλλες πράξεις, για θέματα του 
Πυροσβεστικού Σώματος και του προσωπικού του, ως 
ακολούθως: 

Α. ΣΤΟ ΓΕΝΙΚΟ ΓΡΑΜΜΑΤΕΑ ΔΗΜΟΣΙΑΣ ΤΑΞΗΣ - ΕΣΩ¬ 
ΤΕΡΙΚΩΝ. 

1. Προσφυγή στο αρμόδιο Δευτεροβάθμιο Συμβούλιο 
Κρίσεων Αξιωματικών για δυσμενέστερη ή ευμενέστερη 
κρίση (παρ.3 αρ.30, παρ.1 αρ.40 π.δ. 305/1992). 

2. Εξέταση αναφοράς παραπόνων για ποινές που επι¬ 
βάλλει σε πυροσβεστικούς υπαλλήλους ο Αρχηγός του 
Πυροσβεστικού Σώματος (αρ.80 π.δ. 210/1992). 

3. Απόφαση για θέση των Ανώτατων Αξιωματικών στην 
κατάσταση απόταξης ή αργίας με απόλυση και την 
απόφαση επιβολής ποινής αργίας με πρόσκαιρη παύση 
ή άλλες κατώτερες ποινές σε περίπτωση απαλλακτικής 
απόφασης Ανακριτικού Συμβουλίου (παρ.1,2 αρ.43, αρ. 
45 ν.δ. 343/1969 - π.δ. 726/1980). 

4. Απόφαση επί αίτησης που υποβάλλεται από τον 
εγκαλούμενο για εξαίρεση του Αξιωματικού που ενεργεί 
την Ε.Δ.Ε. σε βάρος του, όταν αυτή διατάσσεται από 
τον Αρχηγό του Πυροσβεστικού Σώματος (παρ.1, 2, 3 
αρ.26 ν.δ. 343/1969). 

5. Προσφυγές στο Δευτεροβάθμιο Ανακριτικό Συμ¬ 
βούλιο Αξιωματικών πλην των Ανωτάτων και Πυρονό¬ 
μων για τις αρνητικές αποφάσεις του Πρωτοβαθμίου 
Ανακριτικού Συμβουλίου σε ερώτημα επιβολής ποινής 
απόταξης και επί του τεθέντος αυτεπάγγελτα επιβο- 
ηθητικού ερωτήματος της αργίας με απόλυση (αρ. 37, 
38, 45 ν.δ. 343/1969). 

6. Επικύρωση κατώτερων πειθαρχικών ποινών για 
ποινές Ανωτάτων Αξιωματικών (παρ. Ια αρ. 73 π.δ. 
210/1992). 

7. Απόφαση απονομής διαμνημονεύσεων στον Αρχηγό 
(παρ. 1(α) αρ. 6 π.δ. 284/1998) 

8. Έγγραφα υποβολής νομικών ερωτημάτων στο Νο¬ 
μικό Συμβούλιο του Κράτους, στα αρμόδια γραφεία 
Νομικού Συμβούλου των Υπουργείων και στην αρμόδια 
Εισαγγελία (αρ. 16 ν. 1558/1985). 

9. Έγκριση για τις μεταβιβαζόμενες σε υποδεέστερα 
όργανα αρμοδιότητες του Αρχηγού του Πυροσβεστικού 
Σώματος και άλλων προϊσταμένων υπηρεσιακών μονά¬ 
δων (παρ. 7 αρ. 1 ν. 1590/1986). 

10. Συμβάσεις, προμήθειες αγαθών, παροχής υπηρε¬ 
σιών και εκτέλεσης έργων για ποσά από 300.001,00 € 
μέχρι και 7.500.000,00 € και την έκδοση των σχετικών, 
μέχρι την κατάρτιση αλλά και την εκτέλεση των συμ¬ 
βάσεων, διοικητικών πράξεων εκτός της διακήρυξης (αρ. 
81-83 ν. 2362/1995, π.δ. 394/1996, π.δ. 370/1995). 

11. Έγκριση πραγματοποίησης δημοσίων δαπανών και 
την έκδοση χρηματικών ενταλμάτων προπληρωμής για 
ποσά από 3.000.001,00 € μέχρι και 7.500.000,00 € (αρ. 
22 και 38 ν. 2362/1995). 

12. Έκδοση χρηματικών ενταλμάτων προπληρωμής δα¬ 
πανών δημοσίων επενδύσεων για ποσά από 3.000.001,00 
€ μέχρι και 7.500.000,00 € (αρ.42 ν. 2362/1995). 

13. Έγκριση πινάκων κρινομένων και παραλειπομένων 
κατ’ έτος Αξιωματικών (παρ. 3 αρ. 26 π.δ. 305/1992). 

Β. ΣΤΟΝ ΑΡΧΗΓΟ ΤΟΥ ΠΥΡΟΣΒΕΣΤΙΚΟΥ ΣΩΜΑΤΟΣ 

1. Απόφαση συγκρότησης και ανασυγκρότησης του 
Πρωτοβάθμιου και Δευτεροβάθμιου Ανακριτικού Συμ¬ 
βουλίου Αξιωματικών και Πυρονόμων (παρ.1 αρ. 27, παρ.1 
αρ. 39 ν.δ. 343/1969 - αρ. 2 π.δ. 370/1987). 

2. Απόφαση θέσης των Αξιωματικών Πυροσβεστικού 
Σώματος, πλην των Ανωτάτων, σε μία από τις κατα¬ 
στάσεις που προβλέπονται γί αυτούς (αρ. 2, παρ.2 αρ. 
8, παρ. 3 αρ. 10, αρ. 45 ν.δ. 343/1969 - π.δ. 726/1980 - αρ. 
127 π.δ. 210/1992). 

3. Εκτίμηση αναφορών και Ε.Δ.Ε. για πειθαρχικά πα¬ 
ραπτώματα που επισύρουν αργία με πρόσκαιρη παύση 
ή κατώτερες πειθαρχικές ποινές για Αξιωματικούς πλην 
των Ανωτάτων και σε αρνητική περίπτωση τη θέση στο 
Αρχείο ή σε θετική περίπτωση την απόφαση επιβολής 
αυτών ή τη διαταγή γϊ άσκηση πειθαρχικού ελέγχου από 
το Αρχηγείο και την παραπομπή στ’ αρμόδια ανακριτικά 
συμβούλια (παρ. 9 αρ.25 ν.δ. 343/1969) 

4. Απόφαση για θέση των Πυρονόμων και των Αξιωμα¬ 
τικών, πλην των Ανωτάτων, στην κατάσταση της από¬ 
ταξης ή αργίας με απόλυση και την απόφαση επιβολής 


ποινής αργίας με πρόσκαιρη παύση ή άλλες κατώτερες 
ποινές σε περίπτωση απαλλακτικής απόφασης Ανακρι- 
τικού Συμβουλίου (παρ.1, 2 αρ.43, αρ.45 ν.δ. 343/1969 - 
π.δ. 726/1980). 

5. Απόφαση συγκρότησης και ανασυγκρότησης των 
Συμβουλίων Κρίσεων Αξιωματικών (παρ. 2 αρ. 26 π.δ. 
305/1992) 

6. Απόφασης σύγκλησης των Συμβουλίων Κρίσεων 
Αξιωματικών για διενέργεια έκτακτων κρίσεων (παρ. 2 
αρ. 26 π.δ. 305/1992). 

7. Επιβολή ποινής για πράξη που δεν κρίθηκε πειθαρ¬ 
χικά ελεγκτέα (παρ. 4 αρ. 73 π.δ. 210/1992). 

8. Απόφαση καθορισμού θεμάτων που αναφέρονται 
στην εσωτερική διάρθρωση και λειτουργία, την εκπαί¬ 
δευση, τα καθήκοντα του προσωπικού και του εξοπλι¬ 
σμού των Ε.Μ.Α.Κ. (παρ. 8 αρ. 8 π.δ. 210/1992 - παρ. 4 αρ. 
1 π.δ. 347/1994 - παρ. 4 αρ. 2 π.δ. 96/1987). 

9. Έκδοση απόφασης τοποθέτησης και αντικατάστα¬ 
σης Διευθυντή στη Διαχείριση Πυροσβεστικού Υλικού 
(αρ. 155 π.δ. 210/1992). 

10. Απόφαση προκήρυξης εισαγωγικών εξετάσεων με¬ 
τεκπαίδευσης Πυρονόμων για τη Σχολή Ανθυποπυραγών 
και την απόφαση κύρωσης των πινάκων επιτυχόντων 
και αποτυχόντων στις εξετάσεις αυτές (παρ. 2 αρ. 15 
ν. 1339/1983). 

11. Απόφαση καθορισμού του αριθμού των εισαγομέ- 
νων για τη Σχολή Ανθυποπυραγών. (παρ. 3 αρ.1 αρ. 4 
ν. 2226/1994 - παρ.5 αρ.1 π.δ. 426/1994). 

12. Συγκρότηση Επιτροπής για επιλογή υποψηφίων 
ιδιωτών πτυχιούχων Α.Ε.Ι. ως Αξιωματικών (αρ. 1 π.δ. 
365/1990 - αρ. 1 π.δ. 203/1995). 

13. Καθορισμός αριθμού των εισαγομένων για τη Σχο¬ 
λή Αρχιπυροσβεστών (αρ. 66 π.δ. 174/1983 - παρ. 5 αρ. 
1 π.δ. 426/1994). 

14. Απόφαση για διενέργεια εισιτηρίων εξετάσεων για 
τη Σχολή Αρχιπυροσβεστών και σε άλλες πλην της 
Αθήνας πόλεις και τον καθορισμό εξεταστικών κέντρων 
για τις εξετάσεις αυτές (αρ. 75 π.δ. 174/1983 - περ. 10 
αρ. 1 π.δ. 426/1994). 

15. Απόφαση κατανομής της υπηρετούσας δύναμης 
του Σώματος στις Υπηρεσίες του (παρ. 1 αρ. 11 π.δ. 
170/1996 - περ. 1 αρ. 1 π.δ. 33/1997) 

16. Απόφαση για προαγωγικές εξετάσεις για το βαθμό 
του Ανθυποπυραγού Τεχνικού και κύρωση των πινάκων 
επιτυχόντων στις προαγωγικές αυτές εξετάσεις (παρ. 
3 αρ. 1, παρ. 1 αρ. 13 π.δ. 458/1979). 

17. Απόφαση για προαγωγικές εξετάσεις για κάλυψη 
κενών οργανικών θέσεων Ανθυποπυραγών του Κλάδου 
Πληροφορικής και κύρωση των πινάκων επιτυχόντων 
στις προαγωγικές αυτές εξετάσεις, (αρ. 1, 2 και 3 του 
π.δ. 132/2007). 

18. Απόφαση καθορισμού μαθημάτων και διαδικασίας 
εξετάσεων των υποψήφιων πυροσβεστικών υπαλλήλων 
πτυχιούχων Α.Ε.Ι. ή Τ.Ε.Ι. για τη Σχολή Ανθυποπυραγών 
(παρ. 1δ αρ.4 ν. 2226/1994). 

19. Αλληλογραφία προς διάφορα Υπουργεία, Αρχές, 
Οργανισμούς, Υπηρεσίες, Νομικά και Φυσικά Πρόσωπα 
για θέματα μείζονος σημασίας και σπουδαιότητας που 
αφορούν το Πυροσβεστικό Σώμα και το προσωπικό του 
και άπτονται των Διευθύνσεων Αρχηγείου Πυροσβε¬ 
στικού Σώματος αρμοδιότητας του Υπουργού (αρ. 16 
ν. 1558/1985 - παρ. 13 αρ.12 π.δ. 210/1992). 

20. Απόφαση απονομής διαμνημονεύσεων στους λοι¬ 
πούς, πλην του Αρχηγού, ανώτατους Αξιωματικούς (παρ. 
1(β) αρ. 6 π.δ. 284/1998). 

21. Απόφαση αφαίρεσης διαμνημονεύσεων (παρ. 3 αρ. 
7 π.δ. 284/1998). 

22. Απόφαση προκήρυξης διαγωνισμού για κατάτα¬ 
ξη ιδιωτών πτυχιούχων Α.Ε.Ι. ως Αξιωματικών (αρ.1 π.δ. 
365/1990 - αρ.1 π.δ. 203/1995). 

23. Τοποθέτηση Αξιωματικών που υπηρετούν στο 
Γραφείου Υπουργού Δημόσιας Τάξης καθώς και στο 
Γραφείο Γενικού Γραμματέα του ίδιου Υπουργείου (αρ.7 
π.δ. 123/1992). 

24. Κύρωση των πινάκων Αξιωματικών πλην Ανωτάτων 
που συντάσσονται από τα αρμόδια Συμβούλια Κρίσεων 
και Επανακρίσεων (παρ.4 αρ.30 π.δ. 305/1992). 

25. Απόφαση για πλήρωση θέσεων Υγειονομικών Αξι¬ 
ωματικών Πυροσβεστικού Σώματος (παρ.2 αρ.112 π.δ. 
210/1992). 

26. Απόφαση για να υπηρετήσουν Αξιωματικοί σε θέ¬ 
σεις κατώτερες του βαθμού τους (αρ.10 π.δ. 170/1996). 

27. Καθορισμός τελετής για επίδοση πυροσβεστικών 
μεταλλίων στον Αρχηγό, Υπαρχηγό και του άλλους Αξι¬ 
ωματικούς Πυροσβεστικού Σώματος (παρ. 2 αρ. 92 π.δ. 
210/1992). 

28. Απόφαση κανονισμού στολών του πυροσβεστικού 
προσωπικού (παρ. 1 αρ. 166 π.δ. 210/1992). 

29. Απαντήσεις σε ιεραρχικές προσφυγές, αιτήσεις 
θεραπείας κατά αρνητικών πράξεων του Αρχηγείου 
Πυροσβεστικού Σώματος για διάφορα θέματα (αρ. 16 
ν. 1558/1985). 

30. Πρόταση προς το Ελεγκτικό Συνέδριο του ελέγ¬ 
χου νομιμότητας δαπάνης έργων ή προμηθειών (αρ. 8 
ν. 2741/1999 (Α' 199 και αρ. 2 ν. 3060/2002 (Α' 242). 

31. Απόφαση εσωτερικής διάρθρωσης και λειτουργίας 
των Υπηρεσιών του Σώματος και ρυθμίσεις θεμάτων 
σχετικά με τη δύναμη του προσωπικού και την άσκηση 
καθηκόντων και συντήρηση υλικού υπηρεσιών (παρ. 1 
αρ. 1 ν. 1590/1986, παρ. 2 αρ 11 ν. 1481/1984). 

32. Έκθεση απόψεων της Διοίκησης προς τα διοικη¬ 
τικά δικαστήρια για ένδικα μέσα και βοηθήματα που 
κατατίθενται σε αυτά και αφορούν το Πυροσβεστικό 
Σώμα (π.δ. 18/1989). 

33. Έκδοση απόφασης ορισμού Προέδρου Ταμιακής 
Επιτροπής και Διαχειριστή Χρηματικού καθώς και τον 
ορισμό εκπροσώπου Υπουργείου Εσωτερικών που παρί- 
σταται κατά την παράδοση της Διαχείρισης Χρηματικού 
Πυροσβεστικού Σώματος από το Διαχειριστή (αρ. 133, 
134,146 π.δ. 210/1992). 

34. Έκδοση πράξεων για θέση σε δυνητική αργία ή 
επαναφορά στα υπηρεσιακά καθήκοντα του πολιτι¬ 
κού προσωπικού του Πυροσβεστικού Σώματος (αρ. 104 
ν. 2683/1999). 

35. Έκδοση απόφασης χορήγησης άδειας για την άσκη¬ 
ση ιδιωτικού έργου με αμοιβή μετά από σύμφωνη γνώμη 
του υπηρεσιακού συμβουλίου του πολιτικού προσωπικού 
του Πυροσβεστικού Σώματος (αρ. 31 ν. 2683/1999). 

36. Έκδοση απόφασης για συγκρότηση συλλογικών 
οργάνων, ήτοι επιτροπή αξιολόγησης τεχνικών προ¬ 
σφορών και ενστάσεων των υπό προμήθεια ειδών του 
Πυρ/κού Σώματος, μόνιμη επιτροπή προμηθειών Πυρ/κού 
Σώματος, μόνιμη επιτροπή παραλαβής και αποσφράγι¬ 
σης προσφορών Πυρ/κού Σώματος και δευτεροβάθμια 
ΜΕΠ/ΠΣ (αρ. 38 π.δ. 394/1996). 

37. Ορισμός πυροσβεστικού προσωπικού ως Εκπρο¬ 
σώπου του Πυροσβεστικού Σώματος στο ΚΕΜΕΑ (παρ. 
1 άρθρο 17 ν. 3387/2005). 

38. Συγκρότηση Επιτροπής Κατάρτισης Ερωτήσεων, 
στις οποίες διαγωνίζονται υποψήφιοι προς κατάταξη 
δόκιμοι πυροσβέστες (παρ. 4 αρ. 6 π.δ. 19/2006). 

39. Συμβάσεις, προμήθειες αγαθών, παροχής υπηρεσι¬ 
ών και εκτέλεσης έργων για ποσά από 150.001,00 € μέχρι 
και 300.000,00 € και την έκδοση των σχετικών, μέχρι 


την κατάρτιση αλλά και την εκτέλεση των συμβάσεων, 
διοικητικών πράξεων εκτός της διακήρυξης (αρ. 81-83 
ν. 2362/1995, π.δ. 394/1996, π.δ. 370/1995). 

40. Έγκριση πραγματοποίησης δημοσίων δαπανών και 
την έκδοση χρηματικών ενταλμάτων προπληρωμής για 
ποσά από 1.500.001,00 € μέχρι και 3.000.000,00 € (αρ. 
22 και 38 ν. 2362/1995). 

41. Έκδοση χρηματικών ενταλμάτων προπληρωμής δα¬ 
πανών δημοσίων επενδύσεων για ποσά από 1.500.001,00 
€ μέχρι και 3.000.000,00 € (αρ.42 ν. 2362/1995). 

42. Την αποδοχή δωρεάς πυροσβεστικών οχημάτων 
και λοιπών μέσων πυροσβεστικού μηχανολογικού εξο¬ 
πλισμού και κτιριακής υποδομής, προς το Πυροσβεστικό 
Σώμα, «για εγγραφή υλικού», καθώς και την έγκριση 
κυκλοφορίας των οχημάτων αυτών (παρ. 2γ αρ. 31 π.δ. 
426/1991, όπως κωδικοποιήθηκε με το παρ. 2γ αρ. 160 π.δ. 
210/1992, α.π. 6400-2060/25.5.1984 απόφαση Υπουργού 
Προεδρίας της Κυβέρνησης). 

43. Έκδοση αποφάσεων που αφορούν έγκριση και πα¬ 
ροχή χρηματικών ενισχύσεων στο πυροσβεστικό προ¬ 
σωπικό από πόρους προερχόμενους από το Λογαριασμό 
Αλληλοβοήθειας του Πυροσβεστικού Σώματος. 

Γ. ΣΤΟΝ ΥΠΑΡΧΗΓΟ ΤΟΥ ΠΥΡΟΣΒΕΣΤΙΚΟΥ ΣΩΜΑ¬ 
ΤΟΣ 

1. Διαταγή για θέση των αναφορών ή Ε.Δ.Ε για πει¬ 
θαρχικά παραπτώματα Πυρονόμων στο Αρχείο ή την 
επιβολή της ποινής της αργίας με πρόσκαιρη παύση ή 
άλλης κατώτερης πειθαρχικής ποινής και την παραπο¬ 
μπή τους στα αρμόδια Ανακριτικά Συμβούλια (παρ. 9 
αρ. 25, αρ. 45 ν.δ. 343/1969). 

2. Απόφαση απονομής διαμνημονεύσεων στους ανώ¬ 
τερους και κατώτερους αξιωματικούς (παρ. 1 (β) αρ. 6 
π.δ. 284/1998). 

3. Κύρωση πινάκων κρίσεων Πυρονόμων (παρ. 1 αρ. 
16 ν.δ. 649/1970). 

4. Απόφαση παραπομπής πειθαρχικής υπόθεσης, Αξι¬ 
ωματικού που ακυρώθηκε με απόφαση διοικητικού δι¬ 
καστηρίου, σε ομοειδές Ανακριτικό Συμβούλιο για νέα 
κρίση και λήψη αποφάσεων (παρ.5 αρ.42 ν.δ. 343/1969). 

5. Πράξεις για θέματα που αφορούν την παραίτηση 
και αποστρατεία για οποιοδήποτε λόγο των Πυρονόμων 
(παρ. 2 αρ . 13, παρ. Ιαρ. 19, αρ. 45 ν.δ. 343/1969 - π.δ. 
726/1980). 

6. Τη διαταγή για Ε.Δ.Ε για τη βεβαίωση πράξης που 
δικαιολογεί προαγωγή για ανδραγαθία πυροσβεστικού 
υπαλλήλου μέχρι και το βαθμό του Πυρονόμου, την πα¬ 
ραπομπή τους στο αρμόδιο Συμβούλιο Κρίσεων και την 
πράξη προαγωγής τους (παρ. 2 αρ. 82 π.δ. 210/1992). 

7. Απόφαση απονομής ηθικών αμοιβών στο πυροσβε¬ 
στικό προσωπικό και υλικών αμοιβών σε Αξιωματικούς 
(αρ. 2, 3, παρ. 2 αρ. 95 π.δ. 210/1992). 

8. Πράξη για εισαγωγή επιλαχόντων στη Σχολή Αν- 
θυποπυραγών σε περίπτωση κενώσεων θέσεων υποψη¬ 
φίων επιτυχόντων σ’ αυτό (παρ. 2 αρ. 100 π.δ. 174/1983 
- περ. 21 αρ. 1 π.δ. 426/1994). 

9. Απόφαση κοινοποίησης μεταθέσεων Αξιωματικών 
(παρ. 1 αρ. 19 π.δ. 170/1996). 

10. Απόφαση καθορισμού των ατομικών εφοδίων που 
χορηγούνται στο πυροσβεστικό και εποχικό προσωπι¬ 
κό, τη χρονική διάρκεια χρήσης αυτών και κάθε άλλης 
σχετικής λεπτομέρειας (παρ. 4 αρ. 166 π.δ. 210/1992 και 
π.δ. 123/2003). 

11. Απόφαση Μετάταξης Αξιωματικών στο Τεχνικό προ¬ 
σωπικό της Υπηρεσίας Εναέριων Μέσων Πυροσβεστικού 
Σώματος (εδ. β' παρ. 2 αρ. 8 π.δ. 103/2001). 

12. Έκδοση αποφάσεων για μετακινήσεις Πολιτι¬ 
κού Προσωπικού Πυροσβεστικού Σώματος (αρ. 66 
ν. 2683/1999). 

13. Έκδοση απόφασης για μετάταξη σε ανώτερη κα¬ 
τηγορία και εντός του ίδιου Κλάδου μονίμου Πολιτικού 
Προσωπικού (αρ. 69, 70 και 73 ν. 2683/1999. 

14. Έκδοση απόφασης συγκρότησης Επιτροπής για πα¬ 
ράδοση Διαχείρισης Χρηματικού (αρ. 147 π.δ. 210/1992). 

15. Απόφαση παραπομπής των Αξιωματικών στην Ανω- 
τάτη Υγειονομική Επιτροπή Πυροσβεστικού Σώματος 
για την κρίση της σωματικής τους ικανότητας και την 
άσκηση λοιπών δικαιωμάτων που προβλέπονται από 
τις ισχύουσες διατάξεις της Ανωτάτης του Στρατού 
Υγειονομικής Επιτροπής και εφαρμόζονται ανάλογα 
και για την Ανωτάτη Υγειονομική Επιτροπή καθώς 
και την χορήγηση των αδειών (παρ.2 αρ.6 και αρ.45 
ν.δ. 343/1969). 

16. Απόφαση παραπομπής των Αξιωματικών στην Ανω¬ 
τάτη Υγειονομική Επιτροπή Πυροσβεστικού Σώματος 
για την κρίση της σωματικής τους ικανότητας όταν δι- 
ατελούν σε ετήσια άδεια ή διαθεσιμότητα (λόγω νόσου) 
και καταλαμβάνονται από το όριο ηλικίας ή κρίνονται 
αποστρατευτέοι (παρ. 4, 5 αρ. 15 ν.δ. 343/1969). 

17. Προτάσεις παραπομπής όλων των πυροσβεστι¬ 
κών υπαλλήλων στην Ανωτάτη Υγειονομική Επιτροπή 
για κρίση της σωματικής τους ικανότητας (αρ. 6 ν.δ. 
343/1969 - αρ. 8 ν.δ. 935/1971 - ν.δ. 1400/1973). 

18. Κύρωση πινάκων επιτυχόντων και αποτυχόντων 
των δοκίμων της Σχολής Ανθυποπυραγών (αρ. 139 π.δ. 
174/1983). 

19. Συμβάσεις, προμήθειες αγαθών, παροχής υπηρεσι¬ 
ών και εκτέλεσης έργων για ποσά από 75.001,00 € μέχρι 
και 150.000,00 € και την έκδοση των σχετικών, μέχρι 
την κατάρτιση αλλά και την εκτέλεση των συμβάσεων, 
διοικητικών πράξεων εκτός της διακήρυξης (αρ. 81-83 
ν. 2362/1995, π.δ. 394/1996, π.δ. 370/1995). 

20. Έγκριση πραγματοποίησης δημοσίων δαπανών και 
την έκδοση χρηματικών ενταλμάτων προπληρωμής για 
ποσά από 300.001,00 € μέχρι και 1.500.000,00 € (αρ. 22, 
38 ν. 2362/1995). 

21. Έκδοση χρηματικών ενταλμάτων προπληρωμής δα¬ 
πανών δημοσίων επενδύσεων για ποσά από 300.001,00 
€ μέχρι και 1.500.000,00 € (αρ. 42 ν. 2362/1995). 

22. Αποφάσεις καταλογισμού ελλειμμάτων σε υπο¬ 
λόγους, σε παράνομες ή αχρεωστήτως λαβόντες και 
συνυπεύθυνους (αρ. 48 και 56 ν. 2362/1995- αρ. 130, και 
163 π.δ. 10/1992). 

23. Έκδοση απόφασης κύρωσης πινάκων προακτέων 
μονίμων πολιτικών υπαλλήλων (αρ. 89 ν. 2683/1999). 

24. Χορήγηση στο πολιτικό προσωπικό του Πυροσβε¬ 
στικού Σώματος άδειες υπηρεσιακής εκπαίδευσης και 
άδειες για επιμορφωτικούς ή επιστημονικούς λόγους 
(αρ. 58 και 59 ν. 2683/1999). 

25. Διαταγή για Ε.Δ.Ε. για τη βεβαίωση πράξης που δι¬ 
καιολογεί προαγωγή για ανδραγαθία των Αξιωματικών, 
την παραπομπή τους στο αρμόδιο Συμβούλιο Κρίσεων 
(παρ.2 αρ. 82 π.δ. 210/1992). 

Δ. ΣΤΟΝ ΓΕΝΙΚΟ ΕΠΙΘΕΩΡΗΤΗ ΥΠΗΡΕΣΙΩΝ ΝΟΤΙΑΣ 
ΕΛΛΑΔΑΣ ΓΙΑ ΤΙΣ ΥΠΗΡΕΣΙΕΣ ΓΕΩΓΡΑΦΙΚΗΣ ΑΡ¬ 
ΜΟΔΙΟΤΗΤΑΣ ΤΟΥ 

1. Αλληλογραφία προς διάφορα Υπουργεία, Αρχές, 
Οργανισμούς, Υπηρεσίες, Νομικά και Φυσικά Πρόσωπα 
για επιχειρησιακά και διοικητικά θέματα μείζονος σημα¬ 
σίας και σπουδαιότητας που αφορούν το Πυροσβεστικό 
Σώμα και το προσωπικό του και άπτονται των Υπηρεσι¬ 
ών γεωγραφικής αρμοδιότητάς του (αρ. 16 ν. 1558/1985 
- παρ. 13 αρ.12 π.δ. 210/1992). 


2. Απόφαση χορήγησης ειδικής εφάπαξ αποζημίωσης 
σε εθελοντές πυροσβέστες (παρ. 5 αρ. 8 ν. 1951/1991). 

3. Καθορισμός τοπικής αρμοδιότητας των Ειδικών 
Μονάδων Αντιμετώπισης Καταστροφών (Ε.Μ.Α.Κ.) (παρ. 
3 αρ. 1 π.δ. 266/2000 (Α' 217). 

4. Κύρωση πίνακα χωρογραφικής κατανομής Πυροσβε¬ 
στικών υπηρεσιών (αρ. 4 παρ. 10 εδ. γ' ν. 3511/2006). 

Ε. ΣΤΟΝ ΓΕΝΙΚΟ ΕΠΙΘΕΩΡΗΤΗ ΥΠΗΡΕΣΙΩΝ ΒΟΡΕΙΑΣ 
ΕΛΛΑΔΑΣ ΓΙΑ ΤΙΣ ΥΠΗΡΕΣΙΕΣ ΓΕΩΓΡΑΦΙΚΗΣ ΑΡ¬ 
ΜΟΔΙΟΤΗΤΑΣ ΤΟΥ 

1. Αλληλογραφία προς διάφορα Υπουργεία, Αρχές, 
Οργανισμούς, Υπηρεσίες, Νομικά και Φυσικά Πρόσωπα 
για επιχειρησιακά και διοικητικά θέματα μείζονος σημα¬ 
σίας και σπουδαιότητας που αφορούν το Πυροσβεστικό 
Σώμα και το προσωπικό του και άπτονται των Υπηρεσι¬ 
ών γεωγραφικής αρμοδιότητάς του (αρ. 16 ν. 1558/1985 
- παρ. 13 αρ.12 π.δ. 210/1992). 

2. Απόφαση χορήγησης ειδικής εφάπαξ αποζημίωσης 
σε εθελοντές πυροσβέστες (παρ. 5 αρ. 8 ν. 1951/1991). 

3. Καθορισμός τοπικής αρμοδιότητας των Ειδικών 
Μονάδων Αντιμετώπισης Καταστροφών (Ε.Μ.Α.Κ.) (παρ. 
3 αρ. 1 π.δ. 266/2000 (Α' 217). 

4. Κύρωση πίνακα χωρογραφικής κατανομής Πυροσβε¬ 
στικών υπηρεσιών (αρ. 4 παρ. 10 εδ. γ' ν. 3511/2006). 

ΣΤ. ΣΤΟΝ ΠΡΟΪΣΤΑΜΕΝΟ ΕΠΙΤΕΛΕΙΟΥ ΑΡΧΗΓΕΙΟΥ 
ΠΥΡΟΣΒΕΣΤΙΚΟΥ ΣΩΜΑΤΟΣ 

1. Έκδοση διαταγής για διενέργεια Ε.Δ.Ε. προς διαπί¬ 
στωση προϋποθέσεων για την πρόσληψη ιδιωτών κατ’ 
εφαρμογή του άρθρου 11 του ν. 2713/1999. 

2. Έκδοση αποφάσεων για απονομή ηθικών αμοιβών, 
εύφημης μνείας, ευαρέσκειας και επαίνου στο Πολιτικό 
Προσωπικό (αρ. 61, 62, 63 και 64 ν. 2683/1999). 

3. Έκδοση αποφάσεων για θέση σε διαθεσιμότητα 
ένεκα νόσου ή κατάργησης θέσεων και επαναφορά στην 
ενέργεια του Πολιτικού Προσωπικού Πυροσβεστικού 
Σώματος (αρ. 99 και 100 ν. 2683/1999). 

4. Έκδοση αποφάσεων, τοποθετήσεων, μεταθέσεων, 
εντάξεων, απολύσεων, αποσπάσεων - πλην εκείνων από 
Υπουργείο σε Υπουργείο - του Πολιτικού Προσωπικού/ 
Αρχηγείου Πυροσβεστικού Σώματος με σχέση εργασί¬ 
ας Ιδιωτικού Δικαίου Αορίστου Χρόνου (αρ. 26 και 27 
ν. 993/1979 και π.δ. 410/1988). 

δ.Έκδοση απόφασης μονιμοποίησης μόνιμου Πολιτικού 
Προσωπικού Πυροσβεστικού Σώματος (αρ. 16 και 40 
ν. 2683/1999). 

δ.Έκδοση αποφάσεων απονομής υλικών αμοιβών στο 
Πολιτικό Προσωπικό Πυροσβεστικού Σώματος (παρ. 3 
και 4 αρ. 39 ν. 1481/1984). 

7. Η εντολή μετακίνησης πολιτικού προσωπικού του 
Σώματος, στο εξωτερικό για ειδική αποστολή ή για εκτέ¬ 
λεση υπηρεσίας (αρ. 19 ν. 2685/1999 (Α' 35). 

8. Απόφαση συγκρότησης Δευτεροβάθμιας Επιτροπής 
Ικανών ή Αποκλειστέων υποψηφίων για εισαγωγικές 
εξετάσεις στις Σχολές της Πυροσβεστικής Ακαδημίας 
(παρ. 3 αρ. 74 π.δ. 174/1983). 

9. Απόφαση μισθολογικών προαγωγών Αξιωματικών 
(αρ. 1 ν. 988/1979). 

10. Απόφαση παραπομπής πειθαρχικής υπόθεσης Πυ¬ 
ρονόμου, που ακυρώθηκε με απόφαση διοικητικού δικα¬ 
στηρίου σε ομοειδές Ανακριτικό για νέα κρίση και λήψη 
αποφάσεων (παρ. 5 αρ. 42, αρ. 45 ν.δ. 343/1969). 

11. Καθορισμός του τόπου διαμονής των διατελούντων 
Αξιωματικών και Πυρονόμων σε διαθεσιμότητα και αργία 
(παρ. 3 αρ. 21 ν.δ. 343/1969) 

12. Απόφαση για θέματα που αφορούν τις καταστά¬ 
σεις, εκπαίδευση, κρίσεις, προαγωγές και αποστρατεία 

Πυρονόμων, που προβλέπονται από το ν.δ. 649/1970 και 
ν.δ. 343/1969 (αρ. 45 ν.δ. 343/1969 - ν.δ. 649/1970). 

13. Απόφαση παράτασης σύγκλησης του Συμβουλίου 
Κρίσεων Πυρονόμων (παρ. 2 αρ.14 ν.δ. 649/1970). 

14. Έκδοση διαπιστωτικής πράξης ή απόφασης εξόδου 
από την Υπηρεσία του Προσωπικού με σχέση εργασίας 
Ιδιωτικού Δικαίου Αορίστου Χρόνου που διέπεται από 
τις διατάξεις του ν. 993/1979 ήτοι Προσωπικού κλάδου 
Καθαριότητας, κατόπιν απόλυσης λόγω ορίου ηλικίας, 
έκπτωσης ή καταγγελίας σύμβασης από την Υπηρεσία 
(αρ. 41, 43 και 47 ν. 993/1979 και π.δ. 410/1988). 

15. Πράξη διορισμού Αξιωματικού και αρμοδίων ορ¬ 
γάνων για την προσωρινή και οριστική παραλαβή των 
έργων του Σώματος (αρ. 1, 2 π.δ. 191/1995- άρθρο μόνο 
π.δ. 609/1996). 

16. Αποφάσεις καταλογισμού για νόμιμες δαπά¬ 
νες που πληρώθηκαν με τίτλους πληρωμής (αρ. 33 
ν. 2362/1995). 

17. Αποφάσεις διαχείρισης της πάγιας προκαταβολής 
του Πυροσβεστικού Σώματος (αρ. 47 ν. 2362/1995). 

18. Απόφαση παραπομπής Πυρονόμων στην Ανωτάτη 
Υγειονομική Επιτροπή και θέση αυτών στην κατάσταση 
της ετήσιας άδειας λόγω νοσήματος (μακρές αναρρωτι- 
κές άδειες ) και χορήγηση αυτών των αδειών (αρ. 2 και 
45 ν.δ. 343/1969 - αρ. 126 και 127 π.δ. 210/1992). 

19. Σύσταση θέσεων για διατήρηση στην ενέργεια Πυ¬ 
ροσβεστών και Υπαξιωματικών που κρίνονται ανίκανοι 
για ενεργό υπηρεσία για λόγους υγείας (παρ. 2 αρ. 9 
ν .1339/1983 - παρ. 11 αρ. 3 π.δ. 90/1991). 

20. Έκδοση απόφασης για έγκριση ωρών υπερωρια- 
κής απασχόλησης και αριθμού πολιτικών υπαλλήλων 
του Πυροσβεστικού Σώματος που θα ασχοληθεί (αρ. 18 
ν. 2470/1977). 

21. Απόφαση καθορισμού ειδικής αποζημίωσης λόγω 
φθοράς του ιματισμού και υποδήσεως σε όσους συμ¬ 
μετείχαν στην κατάσβεση δασικής πυρκαγιάς καθώς 
και ειδικής αποζημίωσης σε όσους πυροσβεστικούς 
υπαλλήλους ή εθελοντές πολίτες τραυματίστηκαν ή 
θανατώθηκαν στην κατάσβεση δασικών πυρκαγιών (παρ. 
2 αρ. 32 ν. 998/1979). 

22. Αποφάσεις χορήγησης και διαγραφής ατομικών 
εφοδίων στους δικαιούχους (παρ. 2 και 4 αρ. 167 π.δ. 
210/1992). 

23. Αποφάσεις αντικατάστασης εφοδίων λόγω αναί¬ 
τιας φθοράς, καταστροφής ή απώλειας πριν από τη 
λήξη της διάρκειας χρήσης τους (παρ. 8 αρ.166 π.δ. 
210/1992). 

24. Αλλαγή ασφαλιστικού καθεστώτος πυροσβεστικών 
υπαλλήλων (αρ. 5 ν. 2320/1995). 

25. Χορήγηση αυξημένων αποδοχών λόγω άδειας υπη¬ 
ρεσιακής εκπαίδευσης στο εσωτερικό ή στο εξωτερικό 
(παρ. 5 αρ. 5 π.δ. 339/1997). 

26. Απόφαση κύρωσης του πίνακα κατανομής των 
οργανικών θέσεων του πολιτικού προσωπικού του Πυ¬ 
ροσβεστικού Σώματος στις Υπηρεσίες του. 

27. Απόφαση ρύθμισης θεμάτων που αφορούν την τή¬ 
ρηση και τον έλεγχο του Ειδικού Λογαριασμού Αρωγής 
Ορφανών Τέκνων προσωπικού Υπουργείου Δημόσιας 
Τάξης, τη διαδικασία εισπράξεως των πόρων, τη διαχεί¬ 
ριση, τα δικαιολογητικά και τη διαδικασία χορήγησης 
της οικονομικής ενίσχυσης (παρ. 5 αρ. 9 ν. 2622/1998). 

28. Χορήγηση στο πολιτικό προσωπικό του Πυροσβε¬ 
στικού Σώματος αδειών υπηρεσιακής εκπαίδευσης και 
αδειών για επιμορφωτικούς ή επιστημονικούς λόγους 
(αρ. 58 και 59 ν. 2683/1999). 


29. Έκδοση εγκριτικής απόφασης συμμετοχής Πολιτι¬ 
κού Προσωπικού Πυροσβεστικού Σώματος σε αθλητικές 
εκδηλώσεις στο εξωτερικό (αρ. 64 π.δ. 582/1984). 

30. Έγκριση ετήσιου προϋπολογισμού εκπαίδευσης, 
μετεκπαίδευσης και επιμόρφωσης του Πολιτικού Προ¬ 
σωπικού κατηγοριών ΠΕ, ΤΕ και ΔΕ του Πυροσβεστικού 
Σώματος (αρ. 47 ν. 2683/1999). 

31. Κύρωση πινάκων σειράς επιτυχίας των αποφοιτούντων 
από τη Σχολή Ανθυποπυραγών (αρ. 139 π.δ. 174/1983). 

32. Συγκρότηση των τριμελών επιτροπών προμηθειών 
του Αρχηγείου Πυροσβεστικού Σώματος για προμήθειες 
αγαθών, παροχή υπηρεσιών και εκτέλεση έργων, με 
ύψος δαπάνης το ανώτερο προβλεπόμενο για το δια¬ 
γωνισμό συνοπτικής διαδικασίας- πρόχειρο κατά την 
έννοια των διατάξεων του άρθρου 83 ν. 2362/1995 (αρ. 
83 ν. 2362/1995 - αρ. 38 π.δ. 394/1996). 

33. Συγκρότηση επιτροπών παραλαβών αγαθών του 
Αρχηγείου Πυροσβεστικού Σώματος, καθώς και υπηρε¬ 
σιών και έργων αυτού, των οποίων το ύψος της δαπάνης 
δεν υπερβαίνει το ανώτερο προβλεπόμενο ποσό για το 
διαγωνισμό συνοπτικής διαδικασίας - πρόχειρο κατά 
την έννοια των διατάξεων του άρθρου 83 ν. 2362/1995 
(αρ. 83 ν. 2362/1995- αρ. 38 π.δ. 394/1996). 

34. Διαταγές χορήγησης υλικού σε εκτός Πυροσβεστι¬ 
κού Σώματος Υπηρεσίες (αρ. 172 π.δ. 210/1992). 

35. Συμβάσεις, προμήθειες αγαθών, παροχής υπηρεσι¬ 
ών και εκτέλεσης έργων για ποσά από 45.001,00 € μέχρι 
και 75.000,00 € και την έκδοση των σχετικών, μέχρι 
την κατάρτιση αλλά και την εκτέλεση των συμβάσεων, 
διοικητικών πράξεων εκτός της διακήρυξης (αρ. 81-83 
ν. 2362/1995, π.δ. 394/1996, π.δ. 370/1995). 

36. Έγκριση πραγματοποίησης δημοσίων δαπανών και 
την έκδοση χρηματικών ενταλμάτων προπληρωμής για 
ποσά από 200.001,00 € μέχρι και 300.000,00 € (αρ. 22 
και 38 ν. 2362/1995). 

37. Έκδοση χρηματικών ενταλμάτων προπληρωμής 
δαπανών δημοσίων επενδύσεων για ποσά από 150.001,00 
€ μέχρι και 300.000,00 € (αρ.42 ν. 2362/1995). 

Ζ. ΣΤΟΝ ΠΡΟΪΣΤΑΜΕΝΟ ΤΟΥ Α' ΚΛΑΔΟΥ ΠΥΡΟΣΒΕ¬ 
ΣΤΙΚΩΝ ΕΠΙΧΕΙΡΗΣΕΩΝ 

1. Αλληλογραφία προς διάφορα Υπουργεία, Αρχές, 
Οργανισμούς, Υπηρεσίες, Νομικά και Φυσικά Πρόσωπα 
για θέματα επιχειρήσεων δασοπυρόσβεσης μείζονος 
σημασίας και σπουδαιότητας που αφορούν το Πυρο¬ 
σβεστικό Σώμα και το προσωπικό του. 

2. Απόφαση ρύθμισης περιπτώσεων προϋποθέσεων 
και αναγκαίων λεπτομερειών με τις οποίες δύναται κατ’ 
εξαίρεση της γενικής απαγόρευσης να οπλοφορεί το 
πυροσβεστικό προσωπικό (αρ 10 ν. 2168/1993). 

3. Τις προβλεπόμενες από το άρθρο 91 του 
π.δ. 210/1992 ηθικές αμοιβές στους πυροσβέστες εποχι¬ 
κής απασχόλησης (περ.(α) αρ. 3 π.δ. 314/1998). 

Η. ΣΤΟΝ ΠΡΟΪΣΤΑΜΕΝΟ ΤΟΥ Β' ΚΛΑΔΟΥ ΔΙΟΙΚΗΤΙΚΗΣ 
ΥΠΟΣΤΗΡΙΞΗΣ 

1. Έκδοση απόφασης κατάταξης του μόνιμου Πολιτικού 
Προσωπικού σε μισθολογικά κλιμάκια (αρ. 3, 4, 5, 6 και 
15 ν. 3205/2003) 

2. Απόφαση έναρξης λειτουργίας των Πυροσβεστικών 
Υπηρεσιών και Κλιμακίων (αρ. 16 ν. 1588/1985). 

3. Απόφαση χορήγησης Οικονομικής Ενίσχυσης στα 
ορφανά τέκνα πυροσβεστικών υπαλλήλων (παρ. 4 αρ. 
9 ν. 2622/1998). 

4. Έκδοση αποφάσεων εγγραφής ή αύξησης πιστώσε¬ 
ων στον προϋπολογισμό του Υπουργείου Δημόσιας Τά¬ 
ξης και ειδικού φορέα «Πυροσβεστικό Σώμα» με ισόποση 
μείωση άλλων πιστώσεων της αυτής υποκατηγορίας 
(παρ. 4 αρ. 15 ν. 2362/1995). 

5. Προτάσεις - αιτήσεις για την εγγραφή, αυξομείωση, 
μεταφορά πιστώσεων και αύξηση του ποσοστού διάθε¬ 
σης αυτών (αρ. 15,17,18,19 ν. 2362/1995). 

6. Διαταγές ορισμού Αξιωματικών για τη θεώρηση 
του κλεισίματος των διαχειριστικών βιβλίων (αρ. 58 
ν. 2362/1995). 

7. Την αποδοχή της δωρεάς υλικών από τρίτους προς 
το Πυροσβεστικό Σώμα, προς υποστήριξη και εξυπη¬ 
ρέτηση των διοικητικών, λειτουργικών και λοιπών μη 
επιχειρησιακών αναγκών της Υπηρεσίας, για εγγραφή 
υλικού, (παρ. 2γ αρ. 31 π.δ. 426/1991, όπως τροποποιήθηκε 
με παρ. 2γ αρ. 160 π.δ. 210/1992). 

8. Απόφαση για μισθολογική εξομοίωση και προα¬ 
γωγή Πυρονόμων, μισθολογική ένταξη και χορήγηση 
επιδόματος χρόνου υπηρεσίας στους πυροσβεστικούς 
υπαλλήλους (αρ. 2 ν. 988/1979 - αρ. 3 ν. 1135/1981 - 
ν. 1505/1984 - ν. 1643/1986). 

9. Έγγραφο (διαβιβαστικό) προς Γενική Γραμματεία 
της Κυβέρνησης για επεξεργασία από το ΣτΕ, σχεδί¬ 
ων προεδρικών διαταγμάτων (Εγκ. Πρωθυπουργού Υ 
866/21.11.1996). 

10. Έγγραφο (διαβιβαστικό) προς Υπουργείο Οικο¬ 
νομίας και Οικονομικών/ ΓΛτΚ ή άλλα Υπουργεία για 
προσυπογραφή σχεδίων προεδρικών διαταγμάτων από 
τους συναρμόδιους Υπουργούς. 

11. Αιτήματα προς Ν. Σ. Κ. ή Γραφείο Νομικού Συμβού¬ 
λου για υπεράσπιση συμφερόντων του Δημοσίου. 

12. Αποφάσεις χορήγησης υλικών και εξοπλισμού για 
τα οχήματα των Υπηρεσιών του Πυροσβεστικού Σώμα¬ 
τος (αρ. 158,160,167,171 π.δ. 210/1992). 

13. Συμβάσεις, προμήθειες αγαθών, παροχής υπηρεσι¬ 
ών και εκτέλεσης έργων για ποσά από 25.001,00 € μέχρι 
και 45.000,00 € και την έκδοση των σχετικών, μέχρι 
την κατάρτιση αλλά και την εκτέλεση των συμβάσεων, 
διοικητικών πράξεων εκτός της διακήρυξης (αρ. 81-83 
ν. 2362/1995, π.δ. 394/1996, π.δ. 370/1995). 

14. Έγκριση πραγματοποίησης δημοσίων δαπανών και 
την έκδοση χρηματικών ενταλμάτων προπληρωμής για 
ποσά από 100.001,00 € μέχρι και 200.000,00 € (αρ. 22 
και 38 ν. 2362/1995). 

15. Έκδοση χρηματικών ενταλμάτων προπληρωμής 
δαπανών δημοσίων επενδύσεων για ποσά από 50.001,00 
€ μέχρι και 150.000,00 € (αρ.42 ν. 2362/1995). 

16. Αποφάσεις διάθεσης πιστώσεων-ανάληψης υπο¬ 
χρεώσεων του Δημοσίου έναντι τρίτων (αρ. 20, 21 
ν. 2362/1995). 

17. Κατανομή του ποσού πάγιας προκαταβολής του 
Πυροσβεστικού Σώματος και τη χορήγηση προκαταβο¬ 
λής στις Υπηρεσίες του Πυροσβεστικού Σώματος (αρ. 
46 ν. 2362/1995 - αρ. 143 π.δ. 210/1992). 

18. Αποφάσεις χορήγησης ατομικών εφοδίων προς 
τους πυροσβεστικούς υπαλλήλους με την καταβολή του 
αντιτίμου τους (παρ. 3 αρ. 166 π.δ. 210/1992). 

19. Έκθεση οικονομικής επιβάρυνσης στα προτεινόμενα 
σχέδια προεδρικών διαταγμάτων (αρ. 16 ν. 1558/1985). 

20. Προτάσεις προς το Υπουργείο Οικονομίας και Οι¬ 
κονομικών για χρηματοδοτήσεις των προγραμμάτων 
δημοσίων επενδύσεων οι οποίες αφορούν δαπάνες 
εσωτερικού και εξωτερικού (ν.δ. 2957/1954). 

21. Έγγραφα εντολών χρηματοδότησης έργων της 
οικείας συλλογικής απόφασης (εντολών κατανομής) 
καθώς και τις εντολές μεταφοράς αδρανούντων υπο¬ 
λοίπων χρηματοδότησης από ένα έργο σε άλλο της 
αυτής συλλογικής απόφασης, προγράμματος δημοσίων 
επενδύσεων(ν.δ. 2957/1954). 


22. Έκδοση αποφάσεων ορισμού διαχειριστών λογα¬ 
ριασμού έργων προγράμματος δημοσίων επενδύσεων 
(ν.δ. 2957/1954). 

23. Έκδοση αποφάσεων συγκρότησης Επιτροπής 
αποτελούμενης από Αξιωματικούς του Πυροσβεστικού 
Σώματος πτυχιούχους ανάλογων Πολυτεχνικών Σχολών 
για την επίβλεψη και προσωρινή και οριστική παραλαβή 
έργων του Πυροσβεστικού Σώματος (αρ. 6 ν. 1418/1984 
π.δ. 609/1996). 

24. Αποφάσεις χορήγησης υλικών στις Υπηρεσίες του 
Σώματος, εγγραφής και διαγραφής αυτών, πλην των 
οχημάτων και των πυροσβεστικών πλοίων (αρ. 158,160, 
167,171 π.δ. 210/1992). 

Θ. ΣΤΟ ΔΙΕΥΘΥΝΤΗ Δ/ΝΣΗΣ ΠΡΟΣΩΠΙΚΟΥ 

1. Κοινοποίηση των διοικητικών πράξεων απονομής 
βαθμών και αποστρατείας στους Αξιωματικούς και Πυ¬ 
ρονόμους (παρ. 1 αρ. 1 ν.δ. 343/1969 - π.δ. 726/1980). 

2. Έκδοση αποφάσεων χορήγησης μισθολογικών κλι¬ 
μακίων στο Πολιτικό Προσωπικό Πυροσβεστικού Σώ¬ 
ματος με σχέση εργασίας Ιδιωτικού Δικαίου Αορίστου 
Χρόνου (αρ. 3, 4, 5, 6 και 15 του ν. 3205/2003) 

I. ΣΤΟ ΔΙΕΥΘΥΝΤΗ Δ/ΝΣΗΣ ΟΙΚΟΝΟΜΙΚΩΝ 

1. Απόφαση διορισμού οριστικών εκκαθαριστών και 
αναπληρωτών αυτών για πληρωμές των αποδοχών μο¬ 
νίμων πολιτικών υπαλλήλων και υπαλλήλων με σχέση 
εργασίας Ιδιωτικού Δικαίου με Ασφαλιστικό φορέα I. Κ. 
Α. του Πυροσβεστικού Σώματος που υπηρετούν στην 
περιοχή της τέως Διοικήσεως Πρωτευούσης (υπ’ αριθμ. 
194902/22.11.1969 απόφαση Υπουργού Οικονομικών όπως 
τροποποιήθηκε με την υπ’ αριθμ. 102131/4187 από 1.10. 
1977 όμοια). 

2. Διακηρύξεις για την υπογραφή σύμβασης προμή¬ 
θειας αγαθών, παροχής υπηρεσιών, εκτέλεσης έργων 
με διαγωνισμό ή διαπραγμάτευση, ασχέτως ποσού και 
αποστολή περίληψης αυτών για δημοσίευση και γνω¬ 
στοποίηση όπου απαιτείται (αρ. 82, 83 ν. 2362/1995 - αρ. 
2 και 4 π.δ. 394/1996). 

3. Ανακοινώσεις κατακύρωσης αποτελέσματος διαγω¬ 
νισμών και τις αναθέσεις προμηθειών προϊόντων, παρο¬ 
χής υπηρεσιών ή εκτέλεσης έργων (αρ. 83 ν. 2362/1995 
- αρ. 23 π.δ. 394/1996). 

4. Έγκριση πραγματοποίησης δημοσίων δαπανών 
και την έκδοση χρηματικών ενταλμάτων προπληρω¬ 
μής μέχρι και του ποσού των 100.000,00 € (αρ. 22, 38 
ν. 2362/1995). 

5. Συμβάσεις, προμήθειες αγαθών, παροχής υπηρεσι¬ 
ών και εκτέλεσης έργων για ποσά μέχρι και 25.000,00 
€ και την έκδοση των σχετικών, μέχρι την κατάρτιση 
αλλά και την εκτέλεση των συμβάσεων, διοικητικών 
πράξεων εκτός της διακήρυξης (αρ. 81-83 ν. 2362/1995, 
π.δ. 394/1996, π.δ. 370/1995). 

6. Έκδοση χρηματικών ενταλμάτων προπληρωμής 
δαπανών δημοσίων επενδύσεων για ποσά μέχρι και 
50.000,00 € (αρ.42 ν. 2362/1995). 

7. Αποστολή δικαιολογητικών δαπανών στην Υπηρεσία 
Δημοσιονομικού Ελέγχου για έλεγχο, εκκαθάριση και 
ενταλματοποίηση (αρ. 26 ν. 2362/1995). 

8. Αποφάσεις συγκρότησης των πρωτοβαθμίων και δευ¬ 
τεροβαθμίων Επιτροπών παραλαβής αγαθών, υπηρεσιών 
και έργων συμβάσεων για ποσά που υπερβαίνουν τα όρια 
διαγωνισμού συνοπτικής διαδικασίας-προχείρου (αρ. 1,2, 
6 ν. 2286/1995 - αρ. 83 ν. 2362/1995 -π.δ. 394/1996). 

9. Έγγραφα που αφορούν θέματα συνταξιοδοτικά και 
θέματα οικονομικής φύσης με εξαίρεση αυτά που ανή¬ 
κουν στην αρμοδιότητα των κλιμακίων. 

10. Ορισμός εκκαθαριστών αποδοχών πυροσβεστών 
εποχικής απασχόλησης καθώς και των δαπανών στα- 

θερών και διαρκούς ή περιοδικού χαρακτήρα (υπ’ αριθμ. 
194902/22.11.1969, Β' 777 απόφαση Υπ. Οικονομικών). 

11. Διορισμός οριστικών εκκαθαριστών και αναπλη¬ 
ρωτών αυτών για πληρωμές των δαπανών μισθωμένων 
ακινήτων και των αποδοχών υπαλλήλων Κεντρικών Υπη¬ 
ρεσιών που εδρεύουν στην περιοχή της τέως Διοική- 
σεως Πρωτευούσης (υπ’ αριθμ. 194902/22.11.1969, Β' 777 
απόφαση Υπ. Οικονομικών, όπως τροποποιήθηκε με την 
υπ’ αριθ. 102131/4187 από 8.9.-1.10.1997 όμοια). 

ΙΑ. ΣΤΟΥΣ ΔΙΟΙΚΗΤΕΣ ΠΕΡΙΦΕΡΕΙΑΚΩΝ ΔΙΟΙΚΗΣΕΩΝ 
ΠΥΡΟΣΒΕΣΤΙΚΩΝ ΥΠΗΡΕΣΙΩΝ 

1. Αποφάσεις έγκρισης δαπανών, αναθέσεις προμη¬ 
θειών υλικών συντήρησης και επισκευής μεταφορικών 
μέσων ξηρός και αμοιβής εργασίας για τον ίδιο σκοπό, 
καθώς και για προμήθεια καυσίμων κίνησης οχημάτων- 
μηχανημάτων με κατάρτιση ή όχι σύμβασης, για ποσά 
από 1.501,00 € μέχρι και 4.500,00 € (αρ. 22, 80, 81, 82, 83 
ν. 2362/1995). 

2. Αναθέσεις προμηθειών αγαθών, παροχής υπηρεσιών 
και εκτέλεσης έργων με κατάρτιση ή χωρίς σύμβαση, 
για ποσά από 12.001,00 € μέχρι και 45.000,00 € υπό την 
προϋπόθεση ότι έχει εγκριθεί η σχετική δαπάνη από το 
Αρχηγείο του Πυροσβεστικού Σώματος (αρ. 22, 80, 81, 
82, 83 ν. 2362/1995). 

ΙΒ. ΣΤΟΥΣ ΔΙΟΙΚΗΤΕΣ ΔΙΟΙΚΗΣΕΩΝ ΠΥΡΟΣΒΕΣΤΙΚΩΝ 
ΥΠΗΡΕΣΙΩΝ ΝΟΜΟΥ ΚΑΙ ΠΥΡΟΣΒΕΣΤΙΚΩΝ ΥΠΗ¬ 
ΡΕΣΙΩΝ 

1. Αποφάσεις έγκρισης δαπανών, αναθέσεις προμη¬ 
θειών υλικών συντήρησης και επισκευής μεταφορικών 
μέσων ξηράς και αμοιβής εργασίας για τον ίδιο σκοπό, 
καθώς και για προμήθεια καυσίμων κίνησης οχημάτων 

- μηχανημάτων με κατάρτιση μέχρι και του ποσού των 
1.500,00 € (αρ. 22, 80, 81, 82, 83 ν. 2362/1995). 

2. Αναθέσεις προμηθειών αγαθών, παροχής υπηρεσιών 
και εκτέλεσης έργων με κατάρτιση ή χωρίς σύμβαση, 
για ποσά μέχρι και 12.000,00 € υπό την προϋπόθεση ότι 
έχει εγκριθεί η σχετική δαπάνη από το Αρχηγείο Πυρο¬ 
σβεστικού Σώματος (αρ. 22, 80, 81, 82, 83 ν. 2362/1995). 

3. Αποφάσεις συγκρότησης των τριμελών επιτροπών 
προμηθειών και παραλαβής αγαθών, υπηρεσιών και 
έργων της Υπηρεσίας τους (αρ. 83 ν. 2362/1995 - π.δ. 
394/1996). 

ΙΓ. ΣΤΟΥΣ ΔΙΟΙΚΗΤΕΣ ΤΩΝ ΕΙΔΙΚΩΝ ΠΥΡΟΣΒΕΣΤΙΚΩΝ 
ΥΠΗΡΕΣΙΩΝ ΚΑΙ ΠΡΟΪΣΤΑΜΕΝΩΝ ΤΩΝ ΠΥΡΟΣΒΕ¬ 
ΣΤΙΚΩΝ ΣΥΝΕΡΓΕΙΩΝ ΑΘΗΝΩΝ ΚΑΙ ΘΕΣΣΑΛΟΝΙ¬ 
ΚΗΣ. 

1. Αποφάσεις έγκρισης δαπανών, αναθέσεις προμη¬ 
θειών υλικών συντήρησης και επισκευής μεταφορικών 
μέσων ξηράς και αμοιβής εργασίας για τον ίδιο σκοπό, 
καθώς και για προμήθεια καυσίμων κίνησης οχημάτων 

- μηχανημάτων με κατάρτιση μέχρι και του ποσού των 
1.500,00 € (αρ. 22, 80, 81, 82, 83 ν. 2362/1995). 

2. Αναθέσεις προμηθειών αγαθών, παροχής υπηρεσιών 
και εκτέλεσης έργων με κατάρτιση ή χωρίς σύμβαση, 
για ποσά μέχρι και 12.000,00 € υπό την προϋπόθεση ότι 
έχει εγκριθεί η σχετική δαπάνη από το Αρχηγείο Πυρο¬ 
σβεστικού Σώματος (αρ. 22, 80, 81, 82, 83 ν. 2362/1995). 

3. Αποφάσεις συγκρότησης των τριμελών επιτροπών 
προμηθειών και παραλαβής αγαθών, υπηρεσιών και 
έργων της Υπηρεσίας τους (αρ. 83 ν. 2362/1995 - π.δ. 
394/1996). 

Αρθρο 2 

Γενικές - Καταργούμενες διατάξεις 

1. Σε περίπτωση έλλειψης, απουσίας ή κωλύματος ορ¬ 
γάνου που εξουσιοδοτείται με την παρούσα απόφαση 


να υπογράφει «Με εντολή Υπουργού» το δικαίωμα υπο¬ 
γραφής ισχύει για το νόμιμο αναπληρωτή του. 

2. Όταν δεν υπάρχει, κωλύεται ή απουσιάζει ο Γ ενι¬ 
κός Γραμματέας Δημόσιας Τάξης - Εσωτερικών όλα τα 
έγγραφα, οι αποφάσεις, εντολές ή άλλες διοικητικές 
πράξεις υπογράφονται από τον Υφυπουργό. 

3. Από την ισχύ της παρούσας απόφασης καταργείται 
η υπ’ αριθ. 17318 οικ. Φ. 109.1/14.6.2006 (Β' 862) απόφαση 
Υπουργού Δημόσιας Τάξης. 

Άρθρο 3 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Οκτωβρίου 2007 

Ο ΥΠΟΥΡΓΟΣ 

ΠΡΟΚΟΠΙΟΣ ΠΑΥΛΟΠΟΥΛΟΣ 
-♦- 

Αριθμ. 327773 (2) 

Ανάθεση αρμοδιοτήτων στους Αντιπροέδρους και τη 
Γενική Διευθύντρια του Διοικητικού Συμβουλίου 
του Οργανισμού Πληρωμών και Ελέγχου Κοινοτι¬ 
κών Ενισχύσεων Προσανατολισμού και Εγγυήσεων 
(Ο.Π.Ε.Κ.Ε.Π.Ε.) - Ν.Π.Ι.Δ.. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1) Τις διατάξεις: 

α) Της παρ. 3 του άρθρου 21 του ν. 2637/1998 (ΦΕΚ Α 
200), όπως αντικαταστάθηκε με την παρ. 8 του άρθρου 
4 του ν. 2732/1999 (ΦΕΚ Α 154). 

β) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Οργανα, που κυρώθηκε 
με το άρθρο πρώτο του π.δ/τος 63/2005 (ΦΕΚ Α 98). 

2) Την υπ’ αριθμ. 271585/20.9.2002 (ΦΕΚ Β 1227) από¬ 
φαση Υπουργού Γεωργίας, «Ορισμός μελών Διοικη¬ 
τικού Συμβουλίου του Ο.Π.Ε.Κ.Ε.Π.Ε.- Ν.Π.Ι.Δ.» όπως 
τροποποιήθηκε και συμπληρώθηκε με τις υπ’ αριθμ. 
226941/21.4.2003 (ΦΕΚ Β 499), 284183/31.12.2003 (ΦΕΚ Β 
9), 240994/19.4.2004 (ΦΕΚ Β 595), 229200/27.7.2006 (ΦΕΚ Β 
1088), 282988/5.7.2007 (ΦΕΚ Υ.Ο.Δ.Δ. 285), 313028/26.7.2007 
(ΦΕΚ Υ.Ο.Δ.Δ. 329) και 327734/10.10.2007 (ΦΕΚ Υ.Ο.Δ.Δ. 
433) όμοιες αποφάσεις. 

3) Την υπ’ αριθμ. 256466/1.7.2004 (ΦΕΚ Β 1041) από¬ 
φαση του Υπουργού Αγροτικής Ανάπτυξης και Τροφί¬ 
μων, «Ανάθεση αρμοδιοτήτων στους Αντιπροέδρους 
και Γενική Διευθύντρια του Διοικητικού Συμβουλίου 
του Ο.Π.Ε.Κ.Ε.Π.Ε. - Ν.Π.Ι.Δ.», όπως συμπληρώθηκε και 
τροποποιήθηκε και με τις υπ’ αριθμ. 311950/29.12.2004 
(ΦΕΚ Β 1988) και 241222/1.4.2005 (ΦΕΚ Β 487) όμοιες 
αποφάσεις. 

4) Τον Κανονισμό Οργανωτικής Διάρθρωσης και Λει¬ 
τουργίας των Υπηρεσιών του Οργανισμού Πληρωμών 
και Ελέγχου Κοινοτικών Ενισχύσεων Προσανατολισμού 
και Εγγυήσεων (Ο.Π.Ε.Κ.Ε.Π.Ε.) - Ν.Π.Ι.Δ., που εγκρίθηκε 
με την υπ’ αριθμ. 282956/3.4.2007 (ΦΕΚ Β 614) απόφαση 
των Υπουργών Εσωτερικών, Δημόσιας Διοίκησης και 
Αποκέντρωσης, Οικονομίας και Οικονομικών και Αγρο¬ 
τικής Ανάπτυξης και Τροφίμων. 

5) Την υπ’ αριθμ. 116/7.11.2007 απόφαση του Διοικητικού 
Συμβουλίου του Ο.Π.Ε.Κ.Ε.Π.Ε.-Ν.Π.Ι.Δ. 

6) Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του προϋπο- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


λογισμού του Ο.Π.Ε.Κ.Ε.Π.Ε. - Ν.Π.Ι.Δ. και του κρατικού 
προϋπολογισμού, αποφασίζουμε: 

1. Α. Στον Αντιπρόεδρο Δ.Σ. του Ο.Π.Ε.Κ.Ε.Π.Ε. Κοσμά 
Μπαλτατζή την ανάθεση της άσκησης αρμοδιοτήτων 
που αφορούν τα αντικείμενα: 

α) Της Διεύθυνσης Άμεσων Ενισχύσεων, 
β) Της Διεύθυνσης Διαχείρισης Δικαιωμάτων. 

Β. Στον Αντιπρόεδρο Δ.Σ. του Ο.Π.Ε.Κ.Ε.Π.Ε. Κωνστα¬ 
ντίνο Γιαννόπουλο, την ανάθεση της άσκησης αρμοδι¬ 
οτήτων που αφορούν τα αντικείμενα: 
α) Της Διεύθυνσης Μηχανισμών Αγοράς, 
β) Της Διεύθυνσης Αγροτικής Ανάπτυξης και Αλιεί¬ 
ας. 

Γ. Στη Γενική Διευθύντρια του Ο.Π.Ε.Κ.Ε.Π.Ε., Τρισεύ- 
γενη Παπαβασιλείου την ανάθεση της άσκησης αρμο¬ 
διοτήτων που αφορούν τα αντικείμενα: 
α) Του Γ ραφείου Ενημέρωσης του Πολίτη, 
β) Της Διεύθυνσης Διοικητικού, 
γ) Της Διεύθυνσης Πληρωμών Αγροτικών Ενισχύσε¬ 
ων, 

δ) Της Διεύθυνσης Οικονομικού, 
ε) Της Διεύθυνσης Πληροφορικής Οργάνωσης και Συ¬ 
στημάτων. 

στ) Των Περιφερειακών Διευθύνσεων. 

2. Η υπ’ αριθμ. 256466/1.7.2004 απόφαση του Υπουργού 
Αγροτικής Ανάπτυξης και Τροφίμων, όπως συμπληρώθη¬ 
κε και τροποποιήθηκε με τις υπ’ αριθμ. 311950/23.12.2004 
και 241222/1.4.2005 όμοιες αποφάσεις, καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Νοεμβρίου 2007 

Ο ΥΠΟΥΡΓΟΣ 

ΑΛΕΞΑΝΔΡΟΣ ΚΟΝΤΟΣ 
-♦- 

, ( 3 ) 

Απόκτηση Ελληνικής Ιθαγένειας της ομογενούς από τη 
Μολδαβία ΜΑΒΘΑΒΙΝΤ ΜΑΒΙΑ του ΘΗΕΟΒΘΗΕΙ (ΜΑΡ- 
ΓΚΑΡΙΝΤ ΜΑΡΙΑ του ΓΕΩΡΓΙΟΥ). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Με την υπ’ αριθμ. 7047/20.11.2007 απόφαση του Γενικού 
Γραμματέα Περιφέρειας Πελοποννήσου Ν. Λακωνίας 
που εκδόθηκε σύμφωνα με τις κείμενες διατάξεις γίνε¬ 
ται δεκτή η από 7.4.2003 αίτηση της ομογενούς από τη 
Μολδαβία ΜΑΒΘΑΒΙΝΤ ΜΑΒΙΑ του ΘΗΕΟΒΘΗΕΙ (ΜΑΡ- 
ΓΚΑΡΙΝΤ ΜΑΡΙΑ του ΓΕΩΡΓΙΟΥ), περί αποκτήσεως της 
Ελληνικής Ιθαγένειας. 

Την Ελληνική Ιθαγένεια αποκτά η ανωτέρω ομογενής 
από της δόσεως του όρκου του Έλληνα Πολίτη εντός 
έτους από τη δημοσίευση της παρούσης απόφασης 
στην Εφημερίδα της Κυβερνήσεως. 

Ο Γ ενικός Γ ραμματέας Περιφέρειας 
ΝΙΚΟΛΑΟΣ ΑΓΓΕΛΟΠΟΥΛΟΣ 


(4) 

Απόκτηση Ελληνικής Ιθαγένειας της ομογενούς από τη 
Γεωργία δΡΙΒΟνΑ ΟΚ3ΑΝΑ του νΐΑΩΙΜΙΒ ( ΣΠΥΡΟ- 
ΒΑ ΟΞΑΝΑ του ΒΛΑΔΙΜΗΡΟΥ). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Με την υπ’ αριθμ. 7046/20.11.2007 απόφαση του Γ ενικού 
Γραμματέα Περιφέρειας Πελοποννήσου Ν. Λακωνίας 
που εκδόθηκε σύμφωνα με τις κείμενες διατάξεις γίνε¬ 
ται δεκτή η από 28.8.2003 αίτηση της ομογενούς από τη 
Γεωργία δΡΙΒΟνΑ ΟΚ3ΑΝΑ του νΐΑϋΙΜΙΒ ( ΣΠΥΡΟΒΑ 
ΟΞΑΝΑ του ΒΛΑΔΙΜΗΡΟΥ), γεν. στις 10.2.1984. 

Εγκρίνουμε τον εξελληνισμό του επωνύμου της από 
Σπύροβα σε Σπυρίδου. 

Την Ελληνική Ιθαγένεια αποκτά η ανωτέρω ομογενής 
από της δόσεως του όρκου του Έλληνα Πολίτη εντός 
έτους από τη δημοσίευση της παρούσης απόφασης 
στην Εφημερίδα της Κυβερνήσεως. 

Ο Γ ενικός Γ ραμματέας Περιφέρειας 

ΝΙΚΟΛΑΟΣ ΑΓΓΕΛΟΠΟΥΛΟΣ 

-♦- 

(5) 

Χορήγηση άδειας άσκησης επαγγέλματος Κοινωνικού 
Λειτουργού κατηγορίας ΤΕ στην Αγγουρίδη Αμαλία 
του Γεωργίου και της Μαρίας. 

Η ΝΟΜΑΡΧΗΣ ΗΡΑΚΛΕΙΟΥ 

Με την υπ’ αριθμ. 4743/12.11.2007 απόφαση της Νο¬ 
μάρχου Ηρακλείου χορηγείται άδεια Ασκησης επαγ¬ 
γέλματος Κοινών. Λειτουργού στη Αγγουρίδη Αμαλία 
του Γεωργίου και της Μαρίας. 

Με εντολή Νομάρχου 

Η Προϊσταμένη Διεύθυνσης 
ΑΙΚ. ΑΝΔΡΙΩΤΗ 
-♦- 

ΔΙΟΡΘΩ ΣΕΙΣ ΣΦΑ ΛΜΑΤΩΝ 

(δ) 

Στην υπ’ αριθμ. 23566/8.8.2007 απόφαση του Γενικού 
Γραμματέα Περιφέρειας Κεντρικής Μακεδονίας που δη- 
μοσιεύθηκε στο ΦΕΚ 1935/Β727.9.2007 και αφορά την 
απόκτηση της Ελληνικής Ιθαγένειας του ομογενούς 
«ΝΑΝΤΙΜΠΑΪΤΖΕ ΤΑΡΙΕΛ του ΠΟΥΡΙ», διορθώνεται ως 
προς το κύριο όνομα του ομογενούς 

από το εσφαλμένο: «ΤΑΡΙΕΛ» 

στο ορθό «ΤΑΡΙΕΛΙ». 

Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 ΤΗΛ. 210 52 79 000 ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ριΐΐρ://νννννν·£ΐ·α γ - Ε-ίίΐ3ϋ: νν?1ΐίίΐ35ί6Γ8ίί5)ίΙ.[|Γ 




